Филмът “Дамасцена“ с две премиери, първата от които в Старозагорската опера на 29 октомври / Новини от Казанлък
коментара	5056
Филмът „Дамасцена“ тръгва по кината в страната от 3 ноември, съобщиха преди малко официално продуценитите.
Филмът ще има две премиери, като първата от тях ще бъде на 29 октомври в Операта в Стара Загора, като жест към хората от региона, участвали и подпомогнали продукцията - съобщават продуцентите. Втората премиера ще бъде в София на 30 октомври в кино Люмиер - Лидл (НДК).
А премиерата на официалният трейлър на филма е днес.
Сюжетът на новия български игрален филм “Дамасцена“ е създаден по истинска история. Продукцията е най-мащабната, снимана у нас през последните 25 години и е финансирана изцяло с частни средства. Героят е обикновено момче, родено и израсло в Долината на розите през 60-те години на миналия век. Сюжетът проследява пътя на героя Течо до днешни дни. Действието се развива изцяло в Розовата долина и обхваща период от над 50 години.
„Трейлърът на един филм е като любов от пръв поглед - уж всичко ти е непознато, а всъщност сякаш си спомняш нещо, което отдавна си знаел; уж сега се запознавате, но вече си убеден, че няма как да не стигнеш до края и да видиш цялата картина. Хареса ли ти, си готов да поемеш риска да познаеш докрай нещо, някого, себе си”, споделя поетесата Мария Лалева, за която това е първи игрален филм и като продуцент, и като сценарист.
Снимачният процес на филма „ Дамaсцена“ продължава почти една година. Веселин Плачков, Димитър Баненкин, Любен Чаталов, Неда Спасова и Симона Халачева (дебют в киното за младата звезда на театър „София“), са основните актьори във филма. В сагата за българската мечта ролите се изпълняват от 56 актьори, сред които са и Троян Гогов, Любомир Фърков, Сашка Братанова, Петя Стилянова, Добринка Гецова, Силвия Предова, Надежда Тержуманова, Тезджан Ахмедова, Христо Пъдев, Симеон Викторов, Красимир Куцупаров, Мариан Маринов и др. Оператор е Христо Генков.
Снимачният процес протече в четирите различни сезона, а филмова къща „Дамасцена“ ангажира за масовите сцени общо около 1 300 души. Това превръща филма в една от най-мащабните ленти, снимани у нас през последните 25 години.
“Дамасцена“, най-мащабният съвременен български филм тръгва в кината от ноември
В Казанлък приключиха снимките на новия български игрален филм „Роза Дамасцена“
Търсят актьори за филма „Роза Дамасцена“
Имоти (1391) Работа (439) Разни (149) Автомобили, авточасти (57) Електро и битови уреди (38) Домашни любимци (28) Битова техника (27)